CELEX: 31987R3454
Language: el
Date: 1987-11-18
Title: Κανονισμός (ΕΟΚ) αριθ. 3454/87 της Επιτροπής της 18ης Νοεμβρίου 1987 περί αποκαταστάσεως της εφαρμογής των τελωνειακών δασμών για είδη για διασκεδάσεις και γιορτές της κλάσεως 97.05 του κοινού δασμολογίου, καταγωγής Νότιας Κορέας, δικαιούχου των προβλεπομένων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων

Avis juridique important

|

31987R3454

Κανονισμός (ΕΟΚ) αριθ. 3454/87 της Επιτροπής της 18ης Νοεμβρίου 1987 περί αποκαταστάσεως της εφαρμογής των τελωνειακών δασμών για είδη για διασκεδάσεις και γιορτές της κλάσεως 97.05 του κοινού δασμολογίου, καταγωγής Νότιας Κορέας, δικαιούχου των προβλεπομένων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων  

Επίσημη Εφημερίδα αριθ. L 328 της 19/11/1987 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 3454/87 ΤΗΣ ΕΠΙΤΡΟΠΗΣ  της 18ης Νοεμβρίου 1987  περί αποκαταστάσεως της εφαρμογής των τελωνειακών δασμών για είδη για διασκεδάσεις και γιορτές της κλάσεως 97.05 του κοινού δασμολογίου, καταγωγής Νότιας Κορέας, δικαιούχου των προβλεπομένων στον κανονισμό (ΕΟΚ) αριθ. 3924/86 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3924/86 του Συμβουλίου της 16ης Δεκεμβρίου 1986 περί εφαρμογής των γενικευμένων δασμολογικών προτιμήσεων κατά το έτος 1987 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 15,  Εκτιμώντας:  ότι, με βάση τα άρθρα 1 και 12 του κανονισμού (ΕΟΚ) αριθ. 3924/86, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού· ότι, σύμφωνα με το άρθρο 13 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·  ότι για είδη για διασκεδάσεις και γιορτές της κλάσεως 97.05 του κοινού δασμολογίου, η ατομική οροφή διαμορφώνεται σε ύψος 3 000 000 ECU· ότι, κατά την ημερομηνία 10 Νοεμβρίου 1987, οι εισαγωγές των εν λόγω προϊόντων, καταγωγής Νότιας Κορέας, στην Κοινότητα ανέρχονται δια καταλογισμού στο επίπεδο της εν λόγω οροφής·  ότι ενδείκνυται να αποκαθίστανται οι εν λόγω τελωνειακοί δασμοί για τα εν λόγω προϊόντα έναντι της Νότιας Κορέας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 22 Νοεμβρίου 1987, η ανασταλείσα, δυνάμει του κανονισμού (ΕΟΚ) αριθ. 3924/86, εφαρμογή τελωνειακών δασμών αποκαθίσταται κατ την εισαγωγή των παρακάτω προϊόντων, καταγωγής Νότιας Κορέας, στην Κοινότητα:  1.2.3 //  //  //  // Αύξων  αριθμός   // Κλάση  του κοινού  δασμολογίου  και κώδικας ΝΙΜΕΧΕ   // Περιγραφή εμπορευμάτων   //  //  //  // 10.1320   // 97.05  (97.05-όλοι οι  αριθμοί)   // Είδη δια διασκεδάσεις και εορτάς, εξαρτήματα κοτιγιόν και είδη προκαλούντα εκπλήξεις εις συναναστροφάς. Είδη και εξαρτήματα δια δένδρα Χριστουγένων και παρόμοια δι' εορτάς Χριστουγένων, φάτναι, εστολισμέναι ή μη, παραστάσεις ανθρώπων και ζώων δια φάτνας, υποδήματα ξύλινα, κορμοί δένδρων, Αη-Βασίληδες, κλπ.)   //    //   //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Νοεμβρίου 1987.  Για την Επιτροπή  COCKFIELD  Αντιπρόεδρος  (1) ΕΕ αριθ. L 373 της 31. 12. 1986, σ. 1.